b'\n_START_ARTICLE_\nArcanita\n_START_SECTION_\nCaracter\xc3\xadstiques\n_START_PARAGRAPH_\nQu\xc3\xadmicament, l\'arcanita \xc3\xa9s sulfat de potassi, amb f\xc3\xb3rmula qu\xc3\xadmica K\xe2\x82\x82SO\xe2\x82\x84. Cristal\xc2\xb7litza en el sistema ortor\xc3\xb2mbic. Forma cristalls aplanats pseudohexagonals de fins a 1 cm, tot i que normalment es troba en forma de crostes i recobriments. La seva duresa a l\'escala de Mohs \xc3\xa9s 2. Forma una s\xc3\xa8rie de soluci\xc3\xb3 s\xc3\xb2lida amb la mascagnita._NEWLINE_Segons la classificaci\xc3\xb3 de Nickel-Strunz, l\'arcanita pertany a "07.AD - Sulfats (selenats, etc.) sense anions addicionals, sense H\xe2\x82\x82O, amb cations grans nom\xc3\xa9s" juntament amb els seg\xc3\xbcents minerals: mascagnita, mercallita, misenita, letovicita, glauberita, anhidrita, anglesita, barita, celestina, olsacherita, kalistroncita i palmierita.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba en roques alterades hidrotermalment en camps geotermals, i com a derivat del guano dels ocells a les illes i del guano dels ratpenats en coves. Sol trobar-se associada a altres minerals com: syngenita, swakno\xc3\xafta, mundrabilla\xc3\xafta o dittmarita. Va ser descoberta l\'any 1845 a la mina Santa Ana, al Comtat d\'Orange (Calif\xc3\xb2rnia, Estats Units).'